Katarína Zavacká

JUDr. Katarína Zavacká, CSc. (rod. Urbanová; * 12. november 1940, Bratislava) je slovenská právna historička. Pôsobí v Ústave štátu a práva Slovenskej akadémie vied a venuje sa dejinám štátu a práva v 20. storočí, procesom transformácie právnych systémov a vývoju občianskych práv a slobôd.

 Životopis 
V roku 1964 absolvovala štúdium odboru právo na Právnickej fakulte Univerzity Komenského v Bratislave, v roku 1968 tu potom získala titul doktor práv (JUDr.) v odbore štátne právo.Katarína Urbanová. In: 

Od roku 1970 pôsobí v Ústave štátu a práva SAV, kde v roku 1972 dosiahla vedecký titul kandidát vied (CSc.) a kde následne pôsobila ako samostatná vedecká pracovníčka. Hlavnou oblasťou jej vedeckého záujmu sú právne, politické a cirkevné dejiny Slovenska v 20. storočí, presadzovanie a ochrana ľudských práv a občianskych slobôd a vo svojich prácach sa zameriava predovšetkým na historicko-právnu analýzu procesov budovania a likvidácie demokratických právnych systémov. Je autorkou troch monografií, desiatok vedeckých štúdií a spoluautorkou prvej učebnice občianskej výchovy na Slovensku po novembri 1989. Prostredníctvom publicistickej činnosti sa aktívne venuje aj verejnej osvete.

 Monografie 




 Ocenenia 
 2019: Rad Ľudovíta Štúra I. triedy od prezidenta SR Andreja Kisku za mimoriadne zásluhy o rozvoj demokracie, o ochranu ľudských práv a slobôd a o rozvoj v oblasti právnych vied.

 Referencie 

 Externé odkazy 
 Katarína Zavacká – informačná stránka zamestnankyne SAV
 Katarína Zavacká – zoznam publikácií na webe SAV
 Katarína Zavacká – články na webe denníka SME
 Katarína Zavacká – články na portáli HistoryLab

Kategória:Osobnosti z Bratislavy
Kategória:Slovenskí právnici
Kategória:Slovenskí právni historici
Kategória:Slovenskí publicisti
Kategória:Pracovníci Slovenskej akadémie vied
Kategória:Držitelia Radu Ľudovíta Štúra I. triedy
Kategória:Absolventi Právnickej fakulty Univerzity Komenského v Bratislave